**PBT PRINT, s.r.o., Jána Nováka 37, 080 01 Prešov**

Nitra, 29.10.2018

Vec: **Výzva na predloženie ponuky**

PBT PRINT, s.r.o., Vás týmto žiada o predloženie cenovej ponuky v rámci súťaže na predmet zákazky:

**„Univerzálna linka na digitálnu potlač textilu s následným vyrezávaním textilných dielcov“**

1. **Identifikácia obstarávateľa:**

**Obstarávateľ v zmysle § 8 ods. 2 ZVO:**

**Názov obstarávateľa: PBT PRINT, s.r.o.**

Sídlo: Jána Nováka 37, 080 01 Prešov

Štatutárny zástupca: Ing. Peter Bobák, konateľ

IČO: 36 507 164

DIČ: 2022036027

IČ DPH: SK 2022036027

Tel.: +421 905 495 055

E-mail: grafik@pbtprint.sk

Internetová stránka: http://www.pbtprint.sk

1. **Miesto predloženia/doručenia ponuky:** PROUNION a.s., Piaristická 2, 949 01 Nitra
2. **Kontaktná osoba na prevzatie ponuky:** Ing. Andrej Gero, +421 904 111 456, vo2@prounion.sk
3. **Predmet obstarávania:** Univerzálna linka na digitálnu potlač textilu s následným vyrezávaním textilných dielcov, tovar
4. **Typ zmluvy, ktorá bude výsledkom obstarávania:** Kúpna zmluva
5. **Podrobný opis predmetu zákazky (predmetu obstarávania):**  predmetom zákazky je nákup univerzálnej linky na digitálnu potlač textilu s následným vyrezávaním textilných dielcov

Linka pozostáva z 2 častí/zariadení/:

1. Digitálna potlač textilu
2. Digitálne vyrezávacie zariadenie pre textilnu metráž

Linka musí zebezpečiť:

1. Digitálnu potlač textilu v 5 režimoch

* Sublimačnú tlač na polyesterove matriály
* Pigmentovú tlač na bavlnené materiály
* Potlač bavlnených materiálov, reaktívnymi farbami
* Potlač polyesterového materiálu, disperznými farbami
* Potlač kožených materiálov

1. Digitálne vyrezávanie potlačenej metráže, schopné vyrezávať

pružné textilné materiály /obsahujúce lycru/.

Požadované tech.parametre:

* Potláčaná šírka min. 180 cm a vyrezávanie min 160 cm
* Celková možná plocha pre inštaláciu zariadenia 30 m2
* Max. možný el. Príkon do 25 KW ,jednofázový
* Celková váha zariadenia do 3000 kg
* Farbivá musia splňať enviromentálne požiadavky
* Zariadenia musia byť navzájom komapktybilné
* Operačný Softwér

1. **Predpokladaná hodnota zákazky:** 199 833,34 EUR bez DPH
2. **Miesto a termín dodania predmetu zákazky:** PBT PRINT, s.r.o., Solivarská 28/A, 080 01 Prešov, do 7 mesiacov od nadobudnutia účinnosti Kúpnej zmluvy
3. **Lehoty na dodanie alebo dokončenie predmetu zákazky alebo trvanie zmluvy:** do 7 mesiacov od nadobudnutia účinnosti Kúpnej zmluvy
4. **Súťažné podklady k výzve na predloženie cenovej ponuky:** Neuplatňuje sa, všetky potrebné informácie sú obsiahnuté v tejto výzve
5. **Financovanie predmetu zákazky:** Operačný program Výskum a inovácie, 313030F991 a vlastné zdroje obstarávateľa
6. **Lehota na predloženie ponuky:** 16.11.2018 10:00
7. **Spôsob predloženia ponuky:** Uchádzač predloží ponuku, poštou alebo osobne, na adresu PROUNION a.s., Piaristická 2, 949 01 Nitra v lehote na predkladanie ponúk, rozhodujúci je termín doručenia ponuky. Ponuka musí byť vo forme podľa bodu 15 tejto Výzvy.
8. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** najnižšia cena bez DPH
9. **Pokyny na zostavenie ponuky:** ponuky sa predkadajúv zalepenej obálke s heslom: „SÚŤAŽ – PBT PRINT“ v slovenskom jazyku. Ponuky sa predkladajú iba na celý predmet zákazky a zároveň

**Požadujeme, aby ponuka obsahovala nasledovné doklady a údaje**:

* 1. **Identifikačné údaje uchádzača:** (obchodné meno a sídlo uchádzača, IČO, DIČ, IČ DPH, telefón, e-mail) s uvedením predmetu zákazky na ktorú sa ponuka predkladá.
  2. **Návrh uchádzača na plnenie kritéria na vyhodnotenie ponúk –** s uvedením ceny v EUR bez DPH v zmysle priloženého formuláru cenovej ponuky a s kompletne oceneným výkazom výmer, ktorý tvorí prílohu tejto Výzvy.

1. **Otváranie ponúk:** 16.11.2018 11:00
2. **Postup pri otváraní ponúk:** Obstarávateľ overí v elektronických registroch, či je uchádzač oprávnený dodávať predmet zákazky.Následne overí, či predkladaný typ tovaru spĺňa požadované technické parametre podľa opisu predmetu zákazky.Platné sú iba ponuky spĺňahjúpce tieto podmienky. Následne zostaví poradie platných ponúk, do úvahy bude braná cena bez DPH za celý predmet zákazky. Ponuka s najnižšou cenou bude vyhodnotená ako víťazná. Ak sa do vyhodnocovania dostane iba jedna ponuka, poradie sa nestanovuje. Ako platná ponuka bude akceptovaná iba ponuka spĺňajúca všetky vyžadované náležitosti. Otváranie ponúk je neverejné.
3. **Lehota viazanosti ponúk**: 31.07.2019
4. **Osoby určené pre styk so záujemcami a uchádzačmi:** Ing. Andrej Gero**,** [vo2@prounion.sk](mailto:vo2@prounion.sk), +421 904 111 456
5. **Ďalšie informácie obstarávateľa:**

Úspešný uchádzač bude vyzvaný na podpis Kúpnej zmluvy. Návrh Zmluvy podľa bodu 5 tejto výzvy je prílohou tejto výzvy.

..........................................................

*29.10.2018, Ing. Andrej Gero*

*podpis, pečiatka*

**Prílohy:**

Príloha č. 1 Formulár cenovej ponuky

Príloha č. 2 Návrh Kúpnej zmluvy

**Príloha č. 1:** FORMULÁR CENOVEJ PONUKY

**CENOVÁ PONUKA**

**Predmet zákazky: „*Univerzálna linka na digitálnu potlač textilu s následným vyrezávaním textilných dielcov*“**

|  |  |
| --- | --- |
| **Názov uchádzača:** |  |
| **Adresa sídla:** |  |
| **IČO:** |  |
| **Kontakt (meno a priezvisko zodpovednej osoby, telefónne číslo, e-mail):** |  |

Týmto potvrdzujeme, že nami ponúkané zariadenie má na základe technického listu výrobcu nasledujúce parametre a spĺňa požadované parametre a sme schopní ho dodať:

|  |  |  |  |  |  |
| --- | --- | --- | --- | --- | --- |
| **Názov časti predmetu obstarávania** | **Výrobca / Obchodný názov** | **Typ** | **Požadované charakteristiky a parametre** | **Cena v EUR bez DPH** | **Popis parametrov (uchádzač uvedie presné parameter navrhovaného zariadenia)** |
| Univerzálna linka na digitálnu potlač textilu s následným vyrezávaním textilných dielcov |  |  | Linka pozostáva z 2 častí/zariadení/:   1. **Digitálna potlač textilu** 2. **Digitálne vyrezávacie zariadenie pre textilnu metráž.**   Linka musí zebezpečiť:   1. Digitálnu potlač textilu v 5 režimoch  * Sublimačnú tlač na polyesterove matriály * Pigmentovú tlač na bavlnené materiály * Potlač bavlnených materiálov, reaktívnymi farbami * Potlač polyesterového materiálu, disperznými farbami * Potlač kožených materiálov  1. Digitálne vyrezávanie potlačenej metráže, schopné vyrezávať   pružné textilné materiály /obsahujúce lycru/.  Požadované tech.parametre:   * Potláčaná šírka min. 180 cm a vyrezávanie min 160 cm * Celková možná plocha pre inštaláciu zariadenia 30 m2 * Max. možný el. Príkon do 25 KW ,jednofázový * Celková váha zariadenia do 3000 kg * Farbivá musia splňať enviromentálne požiadavky * Zariadenia musia byť navzájom komapktybilné * Operačný Softwér |  |  |

|  |  |
| --- | --- |
| Miesto podpisu: |  |
| Dátum podpisu: |  |
| Meno a priezvisko osoby oprávnenej konať za uchádzača: |  |
| Podpis a pečiatka: |  |

**KÚPNA ZMLUVA**

uzatvorená podľa ustanovení § 409 a nasledujúcich Zákona číslo 513/1991 Zb. v znení neskorších predpisov a Zákona číslo 254/1998 Z. z. v platnom znení

**číslo zmluvy:**

IDENTIFIKÁCIA ZMLUVNÝCH STRÁN

**Objednávateľ**

Názov **: PBT PRINT, s.r.o.**

Sídlo : Jána Nováka 37, 080 01 Prešov

zastúpený : **Ing. Peter Bobák,** konateľ

IČO : 36 507 164

DIČ : 2022036027

IČ DPH : SK 2022036027

Tel. : +421 905 495 055

E-mail : grafik@pbtprint.sk

Právna forma : spoločnosť s ručením obmedzeným

(ďalej len „objednávateľ")

a

**Dodávateľ (skupina dodávateľov):**

Názov :

Sídlo :

zastúpený :

IČO :

DIČ :

IČ DPH :

Bankové spojenie :

Číslo účtu IBAN :

Tel :

E-mail :

Označenie registra :

Dodávateľ je platca DPH

Zapísaný v OR OS ......., odd. ....., vl.č. ........

(ďalej len „Dodávateľ“)

**1. PREAMBULA**

* 1. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa vzájomne bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Zmluvné strany sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
  2. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť Kúpnu zmluvu v nasledovnom znení.
  3. Dodávateľ prehlasuje, že vzal na vedomie ciele a potreby objednávateľa, bol oboznámený s jeho požiadavkami.

1. **PREDMET PLNENIA ZMLUVY**
   1. Podkladmi pre uzavretie tejto zmluvy je:
      1. dokumentácia súťaže konanej Objednávateľom,
      2. ponuka predávajúceho zo dňa ……. (príloha č. 9.1).
   2. Predmetom plnenia zmluvy je dodávka tovarov a zariadení, podľa definície v ponuke predávajúceho podľa bodu 2.1.2. tejto zmluvy, v prípade zariadení je súčasťou dodávky aj ich dodanie, montáž a zapojenie, inštalácia, inštalácia a spustenie software, zaškolenie obsluhy a uvedenie do prevádzky.
   3. Dodávateľ sa zaväzuje vykonávať záručný servis do 24 mesiacov od uskutočnenia dodávky. Na servisný zásah nastúpia pracovníci Dodávateľa resp. zmluvný partner Dodávateľa najneskôr do 48 hodín odo dňa oznámenia objednávateľa, že takýto zásah požaduje, odstránenie závady je Dodávateľ povinný vykonať do 72 hodín od nástupu na servisný zásah. Počas nefunkčnosti technológie je Dodávateľ povinný zabezpečiť náhradnú technológiu s porovnateľnými parametrami a v porovnateľnej kvalite.
   4. Dodávateľ vyhlasuje, že v čase uzatvorenia tejto zmluvy je oprávnený a odborne spôsobilý dodávať tovar podľa tejto zmluvy.
   5. Dodávateľ dodá predmet zmluvy, za podmienok dohodnutých v tejto zmluve a objednávateľ sa zaväzuje za riadne dodaný tovar zaplatiť dohodnutú cenu podľa pravidiel uvedených v článku 4. tejto zmluvy.
2. **ČAS, TERMÍNY, MIESTO A PODMIENKY DODANIA**
   1. Predmet zmluvy bude dodaný najneskôr do 7 mesiacov od nadobudnutia účinnosti zmluvy.
   2. Miestom dodania je PBT PRINT, s.r.o., Solivarská 28/A, 080 01 Prešov.

* 1. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len vyššia moc).
  2. Spolu s predmetom plnenia zmluvy odovzdá Dodávateľ Objednávateľovi všetky dokumenty, záručné listy, návody na použitie, servisné podmienky.

1. **ZMLUVNÁ CENA, PLATOBNÉ PODMIENKY**

# Cena za predmet zmluvy v rozsahu podľa článku 2. tejto zmluvy je stanovená dohodou zmluvných strán v zmysle zák. č. 18/1996 Z.z. o cenách v platnom znení a je spracovaná na základe podstatných kvalitatívnych a dodacích podmienok určených v  súťažných podkladoch Objednávateľa, premietnutých v  ponuke Dodávateľa zo dňa ............, so zaokrúhľovaním na dve desatinné miesta, ktorý tvorí prílohu číslo 9.1 tejto zmluvy a bol súčasťou predloženej ponuky. Je to celková cena podľa tejto zmluvy vo výške:

|  |  |  |
| --- | --- | --- |
| **Názov predmetu** | **Množstvo** | **Jednotková cena v EUR bez DPH** |
| **Univerzálna linka na digitálnu potlač textilu s následným vyrezávaním textilných dielcov** | 1 kmpl |  |

# DPH bude účtovať Dodávateľ podľa platných predpisov v deň vyhotovenia daňového dokladu – faktúry.

* 1. Cenu za predmet tejto zmluvy uhradí kupujúci na základe faktúr, ktoré vystaví predávajúci nasledovne:
* 35 % z celkovej ceny tovaru po nadobudnutí účinnosti tejto zmluvy – 1.zálohová faktúra
* 55 % z celkovej ceny tovaru 14 dní pred dohodnutým termínom odovzdania predmetu plnenia zmluvy, ktorý bude písomne potvrdený obidvoma zmluvnými stranami formou akceptačného protokolu – 2. zálohová faktúra. Po pripísaní úhrad v prospech účtu predávajúceho predávajúci vystaví kupujúcemu daňové doklady v súlade so zákonom č.222/2004Z.z. o DPH v znení neskorších doplnení.
* 10 % z ceny dodávky kupujúci uhradí po uvedení tovaru do prevádzky kupujúceho, na základe daňového dokladu – faktúry, ktorú je predávajúci oprávnený vystaviť až po uvedení tovaru do prevádzky, o čom bude vyhotovený preberací protokol. Na faktúre budú z celkovej ceny dodávky odpočítané dve zálohové faktúry uvedené v tomto článku.

V tomto zmysle musia faktúry obsahovať náležitosti faktúry ako daňového dokladu a cenu, označenie povinnej a oprávnenej osoby, adresu, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť fakturovaná suma, označenie predmetu zmluvy, kód projektu 313030F991, odtlačok pečiatky a podpis oprávnenej osoby.

* 1. Povinnou prílohou faktúry je dodací list, ktorý obsahuje dátum a miesto dodania predmetu zmluvy, označenie osoby, ktorá predmet projektu odovzdala a jej podpisový záznam a označenie osoby, ktorá predmet projektu prijala a jej podpisový záznam, kód projektu 313030F991.
  2. Splatnosť faktúry je na základe dohody oboch zmluvných strán stanovená do 30 dní od dátumu doručenia faktúry spolu s odsúhlasenými prílohami Objednávateľovi, ak sa strany nedohodnú písomne inak.

1. **VLASTNÍCKE PRÁVO K PREDMETU ZMLUVY**
   1. Vlastnícke právo k predmetu zmluvy prechádza na Objednávateľa úplným zaplatením dohodnutej kúpnej ceny jednotlivých dodaných a zaplatených častí predmetu zmluvy.
2. **ZODPOVEDNOSŤ ZA ŠKODU A VADY**
   1. Nebezpečenstvo náhodnej skazy a náhodného zhoršenia predmetu zmluvy prechádza na Objednávateľa odovzdaním predmetu zmluvy. Dodávateľ znáša akékoľvek nebezpečenstvo škody na predmete zmluvy do doby, kým ho Objednávateľ od Dodávateľa neprevezme.
3. **RIEŠENIE SPOROV**
   1. Zmluvné strany sa zaväzujú riešiť prípadné spory vyplývajúce z tejto Kúpnej zmluvy prednostne formou dohody (zmieru) prostredníctvom svojich zástupcov.
   2. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie súd.
   3. Spory zmluvných strán neoprávňujú Dodávateľa zastaviť plnenie predmetu zmluvy.
4. **ZÁVEREČNÉ USTANOVENIA**
   1. Práva a záväzky z tejto Kúpnej zmluvy prechádzajú na právnych zástupcov zmluvných strán.
   2. Dodávateľ sa zaväzuje strpieť výkon kontroly/auditu/overovania súvisiaceho s dodávkou predmetu zmluvy kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej s poskytovateľom nenávratného finančného príspevku (NFP), a to oprávnenými osobami v zmysle Zmluvy o poskytnutí nenávratného finančného príspevku uzatvorenej medzi Ministerstvom hospodárstva SR a Objednávateľm pre predmet zmluvy a poskytnúť im všetku potrebnú súčinnosť.
   3. Dodávateľ sa zaväzuje predložiť elektronickú verziu podrobného rozpočtu (vo formáte MS Excel, príloha č. 2 tejto Zmluvy), v prípade zmeny rozpočtu Dodávateľ predloží zmenenú verziu v elektronickej podobe (vo formáte MS Excel).
   4. Zmluva nadobúda platnosť dňom jej podpisu oboma zmluvnými stranami.
   5. Táto zmluva nadobúda účinnosť po ukončení kontroly obstarávania zo strany Ministerstva hospodárstva SR a je účinná iba v prípade odobrenia obstarávania, ktorého výsledkom je táto Kúpna zmluva v rámci následnej ex-post kontroly.
   6. Dodávateľ vyjadruje podpisom tejto Kúpnej zmluvy súhlas so zverejnením svojich identifikačných údajov v rozsahu, v akom sú uvedené v záhlaví tejto zmluvy.
   7. Dodávateľ je oprávnený využiť pri realizácii dodávky subdodávateľov uvedených v prílohe č. 9.3 tejto Zmluvy (zoznam vyplní zhotoviteľ najneskôr pri podpise kúpnej zmluvy) v rozsahu údajov minimálne: Názov subdodávateľa, Adresa sídla / miesta podnikania/ Meno a priezvisko osoby oprávnenej konať za subdodávateľa, Adresa pobytu osoby oprávnenej konať za subdodávateľa, dátum narodenia osoby oprávnenej konať za subdodávateľa
   8. Dodávateľ je povinný oznámiť akúkoľvek zmenu údajov o subdodávateľovi Objednávateľovi do 5 pracovných dní od vzniku takejto skutočnosti. V prípade zmeny subdodávateľa počas trvania zmluvy medzi objednávateľom a dodávateľom je povinný dodávateľ najneskôr v deň, ktorý predchádza dňu, v ktorom má zmena subdodávateľa nastať oznámiť objednávateľovi zmenu subdodávateľa a v tomto oznámení uviesť minimálne nasledovné:
5. podiel zákazky, ktorý má v úmysle zadať subdodávateľovi, navrhovaných subdodávateľov a predmety subdodávok,
6. navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
   1. V prípade porušenia ktorejkoľvek z povinností týkajúcich sa subdodávateľov alebo ich zmeny má objednávateľ právo odstúpiť od Kúpnej zmluvy.
   2. Okamihom podpisu tejto zmluvy obidvomi zmluvnými stranami je prejavený súhlas s celým jej obsahom.
   3. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany. Dodatky nadobúdajú platnosť a účinnosť dňom ich podpísania obidvomi zmluvnými stranami.
   4. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a Európskeho spoločenstva, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný pôvodný účel zmluvy a obsah jednotlivých ustanovení zmluvy.
   5. Zmluvné vzťahy neupravené touto zmluvou sa riadia príslušnými ustanoveniami zák. č. 513/1991 Zb. Obchodného zákonníka, v znení neskorších predpisov a súvisiacich právnych predpisov Slovenskej republiky.
   6. Zmluvné strany potvrdzujú, že konali na základe slobodnej vôle, zmluva nebola uzavretá v tiesni za nápadne nevýhodných podmienok, pod nátlakom a že si zmluvu prečítali, jej obsahu porozumeli, súhlasia s ním, a na znak súhlasu ju podpisujú.
   7. Táto zmluva sa vyhotovuje v písomnej forme v 4 originálnych exemplároch, pričom každá zo zmluvných strán obdrží dva rovnopisy.
7. **PRÍLOHY** 
   1. Neoddeliteľnou súčasťou tejto zmluvy je ponuka predávajúceho zo dňa........
   2. Rozpočet vo formáte MS Excel
   3. Zoznam subdodávateľov

V ........................, dňa ....................... V ........................, dňa...........................

*Objednávateľ: Dodávateľ:*